[{"text_idx": "#000000", "text": "Mis on truss rod ja kuidas seda reguleerida"}, {"text_idx": "#000001", "text": "Augustibluus algas Compromise Bluega \u2212 ma\u0308rtsis!"}, {"text_idx": "#000003", "text": "Metro Luminal \u2212 need kaks vana kassetti"}, {"text_idx": "#000005", "text": "Kui mitte arvestada klassikalist kitarri, vo\u0303ib o\u0308elda, et sellest instrumendist on saanud rokkmuusika su\u0308mbol. See lause ko\u0303lab erakordselt triviaalselt. Kuid mo\u0303elgem \u2013 ta\u0308napa\u0308eva eksperimentaalelektroonika o\u0303itsengu aastatel pole paljudel juhtudel kitarril rokiga kuigi palju pistmist. Na\u0308iteks Austria mu\u0308ra-ambient-elektroonik Fenneszi vo\u0303i kunagise Sonic Youthi mehe Jim O\u2019Rourke\u2019i puhul. Ega ka suurel osal drone metal\u2019i skeenest, Sunn O)-l ega teistel. Samuti mitte Cocteau Twinsi kunagisel po\u0303himehel ega praegusel mahedal ambient-artistil Robin Guthrie\u2019l. Mind isiklikult huvitabki kitarr eeska\u0308tt kui ambient\u2019i, drone\u2019i vo\u0303i mu\u0308ramuusika instrument. Sellest vaatepunktist olen ja\u0308lginud ka Andres Rootsi tegemisi."}, {"text_idx": "#000006", "text": "Veider jutt, arvate? Roots viljeleb ju puhtakujulist ortodoksset vana kooli deltabluusi. Ja nimelt bluusist su\u0308ndiski rock\u2019n\u2019roll. To\u0303si. Kuid minu meelest on bluus palju enamat, laiemat ja su\u0308gavamat kui lihtsalt protorokk. Vanade mustade bluusimeeste muusikas on midagi drone\u2019ilikku, ajast ja ruumist va\u0308lja pu\u0308rgivat, transtsendentaalset ja religioosset. Antud juhul pean silmas just muusikat, mitte tolleaegsete su\u0308gavalt usklike mustanahaliste lauluso\u0303nu, kuigi muusika ja so\u0303nad on loomulikult omavahel seotud. Deltabluusimeeste sugestiivne, monotoonne muusika toob meelde na\u0308iteks regilaulu ja erinevate usuvoolude munkade rituaalseid jorinaid. See kvaliteet hakkas bluusist kaduma, kui su\u0308ndis elektriline Chicago bluus ja muidugi rock\u2019n\u2019roll. Hinnates ko\u0303rgelt u\u0308ksinda esinevat John Lee Hookerit, on mul va\u0308ga valus kuulata, kui talle on terve ba\u0308nd taustaks pandud \u2212 eriti trummid. See pole loomulikult objektiivne hinnang, vaid personaalse maitse asi."}, {"text_idx": "#000007", "text": "Ka Andres Roots on palju rohkem rokimees, kui mulle meeldiks, aga tema muusikas on siiski toda transtsendentsust ka. Kui ta aastate eest Green Bullfrogi tegi, oli see pigem roki kanti, kuid ja\u0308rgnenud projekt Bullfrog Brown oli u\u0308sna vana kooli delta va\u0308rk. Praegune sooloprojekt Andres Roots Roundabout ehk siis \u201eRoots ja teised\u201d ja\u0308a\u0308b sinna vahepeale. Rootsi va\u0308ga meisterlik slide-kitarrima\u0308ng peaks just transtsendentsusele kasuks tulema, kuid siiski on \u201eLeigh\u2019s Spider Jam\u201d pigem ru\u0308tmibluusi plaat. Ma vist eelistaks, kui Roots u\u0308ksinda pilli ma\u0308ngiks, ilma lauluta. Kui u\u0308ldse millegi, siis suupilli saatel. Ja ei mingeid trumme."}, {"text_idx": "#000008", "text": "See oli nu\u0308u\u0308d va\u0308ga spetsiifiline vaade Andres Rootsi loomingule ja bluusile u\u0308ldiselt. Kindlasti va\u0308a\u0308rib tema uus plaat ka korralikku ka\u0308sitlust sellest vaatepunktist, mis on Rootsi muusikaga kongeniaalsem."}, {"text_idx": "#000009", "text": "Arvustus ilmus ajakirjas \u201cKitarr\u201d 1/2011"}, {"text_idx": "#000011", "text": "See poiss Nirvanast ja tema imetore elu"}, {"text_idx": "#000012", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000017", "text": "Akordid, duurid ja \u201ctuurid\u201d kitarril\nRiho Sibul: \u201eMuusika on suurem kui meie ise\u201d\nHendrik Sal-Saller: Kitarr ma\u0308ngib rohkem mind kui mina teda!"}]